recursal/SuperWikiNEXT-32B huggingface dataset:
**ชื่อโครงการ :** Love Film 

ครั้งที่ 1 เริ่มเมื่อวันที่ 15 ก.ย. 60 

**หน่วยงานรับผิดชอบ**

* บริษัท โฮซันนา ครีเอชั่น จำกัด

* เพจเกิดมาเพื่อดูหนัง

* สมาคมนักศึกษาคริสตเตียนไทย

---

**วัตถุประสงค์**

1 พัฒนาบุคลากรในอุตสาหกรรมภาพยนตร์ไทยให้เป็นมืออาชีพ

2 พัฒนาขีดความสามารถของผู้เข้าร่วมโครงการ

3 ให้เป็นสื่อและกิจกรรมในการบ่มเพาะความคิด และพฤติกรรมในการสร้างสรรค์ของ

เยาวชนและประชาชน

4 เป็นสื่อกลางในการแบ่งปันความรักกลับไปยังสังคมรอบข้างอย่างเป็นรูปธรรม

---

**เลิฟเดอะเทอทีน**
ภาพยนตร์ Love the Thirteen ประกอบไปด้วยภาพยนตร์สั้น 5 เรื่อง จากทั้ง 5 ผู้กำกับ ที่ได้โอกาสมากำกับภาพยนตร์นี้ภายใต้โครงการ Love Film Project ซึ่งความตั้งใจของโครงการนี้คือถ่ายทอดความรักจากมุมมองคริสเตียนผ่านทางภาพยนตร์ ความยาว 115 นาที ที่ใช้ขอพระคำพระคัมภีร์จาก 1 โครินธ์ 4-7

**Part 1 Unfriend**
-เรื่องย่อ: ฝุ่น และ พลอย เพื่อนสนิทที่ต้องมา unfriend กันในโลก Online เพียงเพราะเรื่องของความอิจฉากัน

**Part 2 ชิน Love 13:5**
-เรื่องย่อ: คู่รักที่ชีวิตคู่กำลังมาถึงจุดเปลี่ยน เมื่อฝ่ายหนึ่งลืมสัญญาที่ให้ต่อกัน ทั้งคู่ต้องเลือกว่าจะคบกันต่อหรือจะเลิกกัน

**Part 3 MUTE**
-เรื่องย่อ: เรื่องราวของ ครูแตง ครูในโรงเรียนชนบทแห่งหนึ่งที่อยากให้โอกาสทางการศึกษากับ หมีเด็กที่มีความบกพร่องทางการได้ยิน

**Part 4 รัก (ไม่) เก่า**
-เรื่องย่อ: เรื่องราวของพ่อลูก ที่พ่อจมอยู่กับความทรงจำที่ว่าภรรยาของตนเองยังไม่ตาย เพียงเพราะอยากเก็บโกยความสุขและความทรงจำดีๆเอาไว้ แต่ลูกสาวไม่เข้าใจ

**Part 5 Look For Me At Dusk: ลับขอบฟ้า**
-เรื่องย่อ: การเดินทางเอาชีวิตรอดของสองพ่อลูก ที่ต้องหนีอุกกาบาตลูกใหญ่ พร้อมกับความสัมพันธ์ที่ไม่ลงรอยกันของทั้งสอง การเดินทางนี้จะกลายเป็นเส้นทางไปสู่ความแตกแยกด้วยความเกลียดชัง หรือ ความรัก
ยูเอสเอส เท็กซัส (ค.ศ. 1892) เรือประจัญบานก่อนเดรดนอตลำแรกของกองทัพเรือสหรัฐ
**เรือประจัญบานก่อนเดรดนอต** (อังกฤษ: Pre-dreadnought battleship) เป็นเรือประจัญบานที่สร้างขึ้นระหว่างกลางถึงปลายทศวรรษ 1880 ถึงปี ค.ศ. 1905 ก่อนการเปิดตัวของเรือหลวงเดรดนอต ในปี ค.ศ. 1906 เรือก่อนเดรดนอตเข้ามาแทนที่เรือประจัญบานหุ้มเหล็กในช่วงทศวรรษ 1870 ถึง 1880

โดยต่างจากการพัฒนาที่หลากหลายของเรือรบหุ้มเหล็กในทศวรรษก่อนหน้า ซึ่งในทศวรรษที่ 1890 เห็นว่ากองทัพเรือทั่วโลกเริ่มสร้างเรือประจัญบานด้วยการออกแบบที่เหมือนกัน เนื่องจากเรือหลายสิบลำได้สร้างตามการออกแบบของเรือชั้นมาเจสติกของราชนาวี ทำให้มีความคล้ายคลึงกันในรูปลักษณ์ของเรือประจัญบานในช่วงทศวรรษที่ 1890 ซึ่งได้ถูกเน้นย้ำด้วยจำนวนเรือรบแบบก่อนเดรดนอตที่เพิ่มขึ้น โดยมหาอำนาจทางเรือใหม่ เช่น เยอรมนี ญี่ปุ่น สหรัฐ และในระดับที่เล็กลงมาคือ อิตาลีและออสเตรีย-ฮังการี ซึ่งในขณะเดียวกันที่กองเรือประจัญบานของสหราชอาณาจักร ฝรั่งเศส และรัสเซีย ก็ได้มีการขยายตัวเพื่อรับมือกับภัยคุกคามใหม่เหล่านี้ การปะทะกันครั้งสุดท้ายของกองเรือประจัญบานก่อนเดรดนอต คือระหว่าง กองทัพเรือจักรวรรดิญี่ปุ่น และ กองทัพเรือจักรวรรดิรัสเซีย ในยุทธนาวีที่ช่องแคบสึชิมะ เมื่อวันที่ 27 พฤษภาคม ค.ศ. 1905

รูปภาพ
------

* เรือหลวงโอเชียน (ค.ศ. 1898) ของราชนาวีเรือหลวงโอเชียน (ค.ศ. 1898) ของราชนาวี
* เรือประจัญบานมิคาสะ ของกองทัพเรือจักรวรรดิญี่ปุ่นเรือประจัญบานมิคาสะ ของกองทัพเรือจักรวรรดิญี่ปุ่น
* เรือประจัญบานจัสติซ ของกองทัพเรือฝรั่งเศสเรือประจัญบานจัสติซ ของกองทัพเรือฝรั่งเศส
* เรือประจัญบานเร็ตวีซัน ของกองทัพเรือจักรวรรดิรัสเซียเรือประจัญบานเร็ตวีซัน ของกองทัพเรือจักรวรรดิรัสเซีย
* ยูเอสเอส แมสซาชูเซตส์ (BB-2) ของกองทัพเรือสหรัฐยูเอสเอส แมสซาชูเซตส์ (BB-2) ของกองทัพเรือสหรัฐ
* เรือหลวงไคเซอร์วิลเฮ็ล์มที่ 2 ของกองทัพเรือจักรวรรดิเยอรมันเรือหลวงไคเซอร์วิลเฮ็ล์มที่ 2 ของกองทัพเรือจักรวรรดิเยอรมัน
* เรือประจัญบานเรจีนามาร์เกอริตา ของเรจามารีนาเรือประจัญบานเรจีนามาร์เกอริตา ของเรจามารีนา
* เรือหลวงฮาพส์บวร์ค ของกองทัพเรือออสเตรีย-ฮังการีเรือหลวงฮาพส์บวร์ค ของกองทัพเรือออสเตรีย-ฮังการี
* เรือประจัญบานบาร์บารอส เฮย์เรดดิน ของกองทัพเรือออตโตมันเรือประจัญบานบาร์บารอส เฮย์เรดดิน ของกองทัพเรือออตโตมัน

ดูเพิ่ม
-------

* เดรดนอต

อ้างอิง
-------

1. ↑  The name is also spelled with a capital *D*: "pre-Dreadnought" (see Bergantín, pp. 267, 273; Beeler, p. 10), and occasionally "pre-Dreadnaught" or some other variation.
2. ↑  Roberts, p. 112.
3. ↑  Forczyk p. 7 and back cover

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เรือประจัญบานก่อนเดรดนอต**

* British and German Pre-Dreadnoughts
* Pre-Dreadnoughts in WWII
* US Pre-Dreadnoughts
* Save the *Cerberus*

| * ด
* ค
* ก
ประวัติศาสตร์เรือประจัญบาน |
| --- |
| 
* เรือรบแนวเส้นประจัญบาน
* เรือรบหุ้มเหล็ก
* เรือประจัญบานก่อนเดรดนอต
* เดรดนอต
* เรือลาดตระเวนประจัญบาน
* เรือประจัญบานเร็ว
* เรือประจัญบานตามสนธิสัญญา
* เรือประจัญบานในสงครามโลกครั้งที่สอง

 |
**นิราศไทรโยค** เป็นพระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ ซึ่งแต่งด้วยโคลงสี่สุภาพ จำนวน ๑๔๔๑ บท เป็นวรรณคดีนิราศ บันทึกเหตุการณ์รายวันระหว่างเสด็จประพาสน้ำตกไทรโยคเป็นเวลา ๓๖ วัน ระหว่างวันที่ ๑๗ กุมภาพันธ์ จนถึงวันที่ ๒๔ มีนาคม ร.ศ. ๑๑๒ (พ.ศ. ๒๔๓๗) โดยเสด็จเป็นการส่วนพระองค์

การเดินทางเริ่มจากท่าน้ำวังหลังที่ประทับ ไปตามคลองหลอด ผ่านโรงทหาร ตึกยุทธนาธิการ หรือ กระทรวงกลาโหม ตรางหลวง ถนนตัดใหม่ หรือ ถนนราชดำเนิน วัดบูรณศิริ วังหน้า พิพิธพัณฑสถาน แล้วออกแม่น้ำเจ้าพระยา ผ่านโรงพยาบาลวังหลัง วังพระเจ้าเชียงใหม่ โรงเรียนฝรั่ง หรือ โรงเรียนวังหลัง วัดระฆัง พระบรมหาราชวัง วัดพระเชตุพน บ้านเจ้าพระยามหินทร์ วัดอรุณราชวราราม วังกรมพระจักรพรรดิพงศ์ พระราชวังเดิม ป้อมวิชาเยนทร์ วัดกัลยา เข้าคลองบางหลวง ผ่านสถานที่ต่าง ๆ ไปจนถึงท่าจีน เข้าคลองบางยาง คลองดำเนินสะดวก ออกแม่น้ำแม่กลอง ถึงราชบุรี 

จากนั้นเดินทางตามลำน้ำแม่กลองผ่านวัดต่าง ๆ ไปถึงวัดเจ็ดเสมียน จอดเรือค้างแรมที่แพหน้าวัด เช้าออกเดินทางผ่านสถานที่ต่างๆในเขตเจ็ดเสมียน และโพธาราม เสด็จขึ้นเที่ยวตลาดโพธาราม วันรุ่งขึ้นเรือออกจาบ้านม่วง ถึงศาลเทพารักษ์เบิกไพร ซึ่งมีผู้คนนับถือว่าศักดิ์สิทธิ์ จึงได้เสด็จขึ้น "จำแวะจำไหว้ต้อง เชื่อต้องตามใจ" แต่กวีทรงสังเกตว่า

|
|  |
| ศาลไทยใยเจ๊กเข้า | เป็นภาร เล่าพ่อ |
| เพราะเกิดลาภสักการ    | เท่านั้น  |   |

ครั้งเมื่อเสด็จถึงบ้านโป่ง ทรงสังเกตว่ามีวัดตามช่อบ้านทุกบาง ตามทางมีโรงหีบอ้อย จอดเรือที่ท่าเรือพระแท่นดงรังแล้วเดินทางต่อด้วยเกวียนเพื่อไปนมัสการพระแท่นดงตรัง ต่อจากนั้นเดินทางถึงเมืองกาญจนบุรี จากปากแพรกเดินทางไปตามแควน้อย เสด็จทางบกเที่ยวป่าล่าสัตว์บ้าง มีพรานเพชร์สันนิษฐานว่าอาจจะเป็นประสาทรุ่นเดียวกับนครวัด เพราะมีรูปแบบเหมือนกัน

พระนราธิปประพันธ์พงศ์ เสด็จท่องเที่ยวตามสถานที่ต่างๆ ทั้งน้ำตก ถ้ำ ป่า และภูเขา แล้วเสด็จกลับกรุงเทพฯตามเส้นทางเดิม

พระเจ้าบรมวงศ์เธอ กรมพระนราธิปประพันธ์พงศ์ ทรงนิพนธ์นิราศเรื่อนี้ โดยพรรณนาสิ่งที่ได้เห็นทั้งภูมิประเทศ ความเป็นอยู่ของราษฎร เหตุการณ์บ้านเมือง ความประพฤติของเจ้านายขุนนาง ข้าราชการ ทรงวิจารณ์และแสดงความรู้สึกส่วนพระองค์ต่อราชการและสังคม ตลอดจนการต่างประเทศ ทรงทราบดีว่า "บางคำเป็นข้อเรี่ยว แรงกระมัง แม่เอย" จึงทรงกล่าวไว้ในโคลงบทท้ายๆ มืให้เผยแพร่นิราศเรื่อนี้จนกว่าจะสิ้นพระชมม์ไปแล้ว กรมศิลปากรได้ขอประทานอนุญาตจัดพิมพ์นิราศไทยโยคจากพระทายาท คือพระวรวงศ์เธอ กรมหมื่นนราธิปพงศ์ประพันธ์ จัดพิมพ์ครั้งแรกเมื่อ พ.ศ. ๒๕๑๘

อ้างอิง
-------

1. ↑  วิกัลย์ พงศ์พนิตานนท์ มานานุกรมวรรณคดีไทย ชุดที่ ๑ ชื่อวรรณคดี ปี ๒๕๕๐ หน้า ๑๙๖
2. ↑  วิกัลย์ พงศ์พนิตานนท์ มานานุกรมวรรณคดีไทย ชุดที่ ๑ ชื่อวรรณคดี ปี ๒๕๕๐ หน้า ๑๙๗
**รักแรกพบ** (ชื่อวิทยาศาสตร์: Xanthostemon chrysanthus) วงศ์ Myrtaceae เป็นไม้พุ่มขนาดใหญ่ มีถิ่นกำเนิดในป่าฝนเขตร้อนชื้นทางตอนเหนือของประเทศออสเตรเลีย คาดว่าถูกนำเข้ามาในประเทศไทย เมื่อ พ.ศ. 2548

ลักษณะทางพฤกษศาสตร์
-------------------

รักแรกพบ มีชื่อสามัญว่า Golden penda, Junjum, Expo gold ถิ่นกำเนิดอยู่ที่ประเทศออสเตรเลีย สาเหตุที่เรียกว่า Expo gold เพราะถูกเลือกเป็นดอกไม้หลักในงาน World Expo 88 

ลักษณะเป็นไม้พุ่ม ค่อนข้างแน่น สูงได้ถึง 9 เมตร ชอบแดด ทนแล้ง ต้นเรียบเกลี้ยง สีน้ำตาล ใบเดี่ยวรูปไข่แกมรี ดอกเป็นกระจุกคล้ายดอกชมพู่ หลุดร่วงง่าย แต่ก็ให้ดอกตลอดปี และออกดอกเร็ว โดยดอกจะบานประมาณ 1 สัปดาห์

รักแรกพบ มีกว่า 20 สายพันธุ์ ดอกจึงมีหลายสีตามแต่ละสายพันธุ์ เช่น สีขาว สีเหลือง สีส้ม สีชมพู สีแดง และสีแดงอมส้ม ส่วนกลิ่น หอมเย็น

รักแรกพบในวิสาหกิจชุมชน
-----------------------

ด้วยปลูกง่าย ทนทาน ออกดอกง่าย ให้ดอกตลอดปี มีกลิ่นหอม กลุ่มวิสาหกิจชุมชน ผู้เลี้ยงผึ้งโพรง ในจังหวัดนครศรีธรรมราช จึงนิยมนำมาปลูกทั่วชุมชน เพื่อใช้เป็นอาหารของผึ้ง 

น้ำผึ้งที่ได้จากเกสรรักแรกพบ มีคุณภาพสูง ใส ไม่ตกตะกอน และรสชาติหวานอมเปรี้ยว

อ้างอิง
-------

1. ↑
2. ↑  "รักแรกพบ". *บ้านและสวน* (ภาษาอังกฤษแบบอเมริกัน). 2016-01-12.
3. ↑  "ต้นรักแรกพบ พรรณไม้ความหมายดี ออกดอกได้ทั้งปี". *kaset.today*. 2021-04-17.
4. ↑
**ถนนเพลินจิต** (อักษรโรมัน: Thanon Phloen Chit) เป็นถนนในท้องที่แขวงลุมพินี เขตปทุมวัน กรุงเทพมหานคร เป็นถนนสายสั้น ๆ มีระยะทางเริ่มตั้งแต่ถนนราชดำริ (แยกราชประสงค์) ต่อเนื่องจากถนนพระรามที่ 1 ตัดกับถนนชิดลม (แยกชิดลม) และถนนวิทยุ (แยกเพลินจิต) และไปสิ้นสุดที่แนวขอบทางรถไฟสายแม่น้ำฟากตะวันตก โดยมีถนนที่ตรงต่อเนื่องออกไปคือถนนสุขุมวิท

ประวัติ
-------

ถนนเพลินจิตสร้างขึ้นใน พ.ศ. 2463 รัชสมัยพระบาทสมเด็จพระมงกุฎเกล้าเจ้าอยู่หัว โดยกรมสุขาภิบาล กระทรวงนครบาลได้ตัดถนนขึ้น 2 สาย คือ เส้นหนึ่งเริ่มตั้งแต่ถนนราชดำริตรงสะพานราชปรารภ ตรงไปทางตะวันออกถึงถนนขวางที่ตั้งวิทยุโทรเลข ซึ่งพระบาทสมเด็จพระมงกุฎเกล้าเจ้าอยู่หัวโปรดเกล้าฯ พระราชทานนามว่า "ถนนเพลินจิต" ในเดือนมีนาคม พ.ศ. 2464 ส่วนอีกเส้นหนึ่งตัดเชื่อมถนนเพลินจิตกับถนนพระรามที่ 4 และพระราชทานนามว่า "ถนนวิทยุ"

โดยถนนเพลินจิต เดิมสะกดว่า "เพลินจิตร์" ได้รับนามพระราชทานจากพระบาทสมเด็จพระมงกุฎเกล้าเจ้าอยู่หัว โดยการเสนอแนะของพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ เนื่องจากเดิมสถานที่บริเวณนี้เป็นที่ห่างไกล การสัญจรไปถึงลำบากจนแทบลืมความสบายไปเลย ผู้คนจึงมักนิยมเรียกว่า "หายห่วง" ในอดีตเคยเป็นที่ตั้งสำนักงานของทีโอที ก่อนย้ายไปแจ้งวัฒนะ และเคยเป็นที่พักตากอากาศของพระยาภักดีนรเศรษฐ (เลิศ เศรษฐบุตร)

ปัจจุบัน ถนนเพลินจิตจัดว่าเป็นถนนสายธุรกิจสายหนึ่ง ที่เต็มไปด้วยร้านค้าหรือห้างสรรพสินค้าระดับหรูหราและใหญ่โตหลายแห่ง เช่นเดียวกับบริเวณแยกราชประสงค์ที่อยู่ใกล้เคียง โดยมีรถไฟฟ้าบีทีเอส สายสุขุมวิท ตั้งอยู่บนเกาะกลางถนนตลอดสาย และมีสถานีรถไฟฟ้าบนถนนเพลินจิตอยู่ 2 สถานี คือ สถานีชิดลม และสถานีเพลินจิต

รายชื่อทางแยก
-------------

รายชื่อทางแยกบน ถนนเพลินจิต ทิศทาง: ราชประสงค์–ใต้ทางด่วนเพลินจิต| จังหวัด | กม.ที่ | ชื่อจุดตัด | ซ้าย | ขวา |
| --- | --- | --- | --- | --- |
| **เพลินจิต ถนนเพลินจิต** **(ราชประสงค์–ใต้ทางด่วนเพลินจิต)** |
| กรุงเทพมหานคร | 0+000 | แยกราชประสงค์ | **เชื่อมต่อจาก:**  ถนนพระรามที่ 1 จากปทุมวัน, เฉลิมเผ่า |
|  ถนนราชดำริ ไปประตูน้ำ |  ถนนราชดำริ ไปศาลาแดง |
|  | แยกชิดลม |  ถนนชิดลม จากแยกชิดลม-เพชรบุรี
  |  ถนนหลังสวน ไปหลังสวน |
|  | แยกเพลินจิต |  ถนนวิทยุ ไปแยกวิทยุ-เพชรบุรี
  |  ถนนวิทยุ ไปสารสิน, วิทยุ |
|  | ทางข้ามทางรถไฟสายแม่น้ำ |
|  | แยกใต้ทางด่วนเพลินจิต |  ทางพิเศษเฉลิมมหานคร ไปดินแดง, แจ้งวัฒนะ |  ทางพิเศษเฉลิมมหานคร ไปดาวคะนอง, บางนา *(ไม่มีทางเชื่อมเข้า-ออกทางพิเศษ)* |
| **ตรงไป:**  ถนนสุขุมวิท ไปบางนา, สมุทรปราการ *(ห้ามรถตรงไป ยกเว้นรถประจำทาง)* |
|       สะพาน              กำลังก่อสร้างหรือโครงการในอนาคต |

อ้างอิง
-------

1. ↑  Warren, William (2002). *Bangkok. London: Reaktion. p. 79.* ISBN 9781861891297.
2. 1 2  pongsakornlovic (2010-12-28). "CHN\_184\_Phloen Chit Road". *ชื่อนั้น...สำคัญไฉน ?*.
3. ↑   เปิดภาพล่าสุดที่ดิน ’ทีโอทีชิดลม’ รอสำนักทรัพย์สินฯเปิดประมูล ‘อสังหา’ จ้องผุดบิ๊กโปรเจ็กต์
4. ↑  อาภาขจร, พันธ์ศักดิ์ (2020-12-07). ""เพลินจิต"..แค่ฟังชื่อก็เพลินใจ แต่ไฉนมีปัญหาคดีสินบน 20 ล้าน". *สำนักข่าวอิศรา*.

แหล่งข้อมูลอื่น
---------------

* แผนที่และภาพถ่ายทางอากาศของ ถนนเพลินจิต
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°44′37″N 100°32′43″E﻿ / ﻿13.743639°N 100.545389°E﻿ / 13.743639; 100.545389


วิกิมีเดียคอมมอนส์มีสื่อที่เกี่ยวข้องกับ **ถนนเพลินจิต**
ลูกแมวขนยาวในอดีต คำว่า *pussy* สื่อถึงแมว
คำว่า **pussy** เป็นคำนาม คำคุณศัพท์ และในบางครั้งใช้เป็นคำกริยาในภาษาอังกฤษ คำว่า pussy มีหลายความหมาย มีใช้เป็นสแลง การเกลื่อนคำ และเป็นคำหยาบ นี้มักใช้เป็นคำสองแง่สองง่าม เนื่องจากมีความหมายหลากหลายทั้งความหมายโดยนัยเชิงบริสุทธิ์และหยาบคาย

ที่มาของคำดังกล่าวยังไม่เป็นที่แน่ชัด แต่ละความหมายของคำต่างมีประวัติและจุดกำเนิดแตกต่างกัน

ความหมายทั่วไปของคำว่า pussy คือ "แมว", "คนขี้ขลาดหรือคนอ่อนแอ" ในศัพท์สแลงมีความหมายว่า "อวัยวะ​สืบพันธุ์​" หรือเป็นสัมพจนัยแปลว่า "การร่วมเพศกับผู้หญิง" ความหมายแบบคุณศัพท์จะเกี่ยวข้องกับความหมายแบบคำนาม pussy ยังเป็นคำพ้องรูปหมายถึง "ประกอบด้วยหนอง" (pus) โดยในความหมายนี้ คำจะออกเสียบงว่า พะซี (/ˈpʌsɪ/) ขณะที่คำในรูปแบบอื่นทั้งหมดจะออกเสียงว่า พุซี (/ˈpʊsɪ/) ความหมายแบบคุณศัพท์อีกความหมายหนึ่งนั้นเป็นภาษาอังกฤษตอนเหนือพบได้ยากหรือล้าสมัยไปแล้ว มาจากคำว่า *pursy* หมายถึง "อ้วน" หรือ "สั้นกะทัดรัด" ความหมายแบบคำกริยามีความหมายเกี่ยวข้องกับคำนาม หมายถึง "กระทำอย่างแมว" "กระทำอย่างคนขี้ขลาด" หรือ "มีเพศสัมพันธ์กับผู้หญิง"

อ้างอิง
-------

1. ↑  "pussy, *n*. and *adj*.2". *Oxford English Dictionary* (third ed.). Oxford: Oxford University Press. 2007.
2. 1 2  "pussy, *adj*.1". *Oxford English Dictionary* (third ed.). Oxford: Oxford University Press. 2007.
3. 1 2  "pussy, *adj*.3". *Oxford English Dictionary* (third ed.). Oxford: Oxford University Press. 2007.
4. ↑  "pussy, *n*. and *adj*.2". *Oxford English Dictionary* (third ed.). Oxford: Oxford University Press. 2007.
5. ↑  "pussy, *v*.". *Oxford English Dictionary* (third ed.). Oxford: Oxford University Press. 2007.

แหล่งข้อมูลอื่น
---------------


วิกิพจนานุกรม มีความหมายของคำว่า ***pussy***

* Don't be so beastly! by Justine Hankins. *The Guardian*, June 14, 2003.
* "Pussy". *Webster's Revised Unabridged Dictionary (1913 + 1828)*. คลังข้อมูลเก่าเก็บจากแหล่งเดิมเมื่อ 2007-03-11. สืบค้นเมื่อ 2006-05-20.
การติดแสตมป์โดยใช้ฮินจ์
รอยฮินจ์ด้านหลังแสตมป์
**ฮินจ์** (อังกฤษ: stamp hinge) เป็นกระดาษรูปสี่เหลี่ยมผืนผ้าแผ่นเล็ก ๆ พับครึ่ง และฉาบด้วยกาวบาง ๆ เป็นอุปกรณ์การสะสมแสตมป์ในสมัยก่อน ซึ่งค่อย ๆ ถูกแทนที่ด้วยอัลบั้มแสตมป์แบบเสียบซึ่งถูกคิดค้นในเวลาต่อมา

อัลบั้มแสตมป์ในสมัยแรก ๆ มีลักษณะเหมือนสมุด คือ เป็นหน้ากระดาษว่าง ๆ เวลาเก็บแสตมป์ต้องติดแสตมป์บนหน้ากระดาษ การใช้ฮินจ์จะช่วยให้สามารถดึงแสตมป์ออกจากอัลบั้มได้ง่ายขึ้น กล่าวคือแทนกาวทาด้านหลังแสตมป์และแปะลงไปบนอัลบั้ม ก็นำฮินจ์ที่พับแล้วมาลูบน้ำ เอาด้านที่สั้นติดบนแสตมป์ และด้านที่ยาวติดบนอัลบั้ม ปัจจุบันไม่นิยมใช้อัลบั้มแสตมป์แบบนี้จะมีบ้างใช้ติดแสตมป์ในสมุดสำหรับจำหน่ายเป็นของที่ระลึกให้แก่นักท่องเที่ยว

ฮินจ์ในอดีตกาวของฮินจ์จะติดแน่นอยู่กับแสตมป์ สำหรับแสตมป์ใช้แล้วสามารถลอกเอาฮินจ์ออกโดยการแช่น้ำให้กาวละลายและลอกเอาฮินจ์ออกมา แต่สำหรับแสตมป์ที่ยังไม่ได้ใช้การแช่น้ำจะทำให้กาวแสตมป์ละลายออกมาด้วย จึงมักปล่อยฮินจ์ส่วนที่ติดด้านหลังแสตมป์ทิ้งไว้ แสตมป์ไม่ใช้ส่วนใหญ่รุ่นเก่า ๆ มักพบรอยฮินจ์นี้

ฮินจ์ที่มีคุณภาพดีที่ผลิดในปัจจุบันจะสามารถลอกออกจากแสตมป์และอัลบั้มโดยไม่ทำให้แสตมป์เสียหายเวลาที่ดึงแสตมป์ออกมาจากอัลบั้ม แต่อย่างไรก็ดีบนด้านหลังของแสตมป์ โดยเฉพาะแสตมป์ที่ยังไม่ใช้และมีกาวแสตมป์อยู่ครบ มักมีรอยตำหนิบาง ๆ ปรากฏให้เห็น การลอกฮินจ์ออกมาไม่ดีอาจทำให้กระดาษของแสตมป์บางส่วนหลุดลอกออกไปได้ ปัจจุบันฮินจ์ไม่เป็นที่นิยมแล้ว เนื่องจากนักสะสมต้องการแสตมป์ที่มีสภาพสมบูรณ์ทั้งด้านหน้าและด้านหลัง คงมีแต่แสตมป์เก่า ๆ เท่านั้นที่ยังมีร่อยรอยฮินจ์ และแสตมป์เก่าไม่ใช้ที่มีกาวอยู่ครบและไม่มีรอยฮินจ์มักมีราคาสูงกว่าแสตมป์ปกติ ทำให้มีการปลอมแสตมป์ให้มีค่าสูงขึ้นโดยเอาแสตมป์ไปแช่น้ำลอกเอาฮินจ์ออกและฉาบกาวใหม่ลงไป เรียกว่าการทำ **regum**

อ้างอิง
-------

* Michael Baadke, Stamp hinges aren't perfect, but they do help เก็บถาวร 2008-06-24 ที่ เวย์แบ็กแมชชีน, Linns.com, เรียกดู 13 มิถุนายน พ.ศ. 2550
Character in Rambo film franchise
บทความนี้เกี่ยวกับตัวละคร สำหรับความหมายอื่น ดูที่ แรมโบ้ (แก้ความกำกวม)

จอห์น แรมโบ้ แสดงโดยซิลเวสเตอร์ สตอลโลน
**จอห์น แรมโบ้** เป็นตัวละครยอดนิยมในภาพยนตร์แอ็กชัน ซึ่งสวมบทบาทโดยซิลเวสเตอร์ สตอลโลน ซึ่งตัวละครนี้ถูกสร้างขึ้นโดยเดวิด มอร์เรลล์ ในบทประพันธ์ของเขาที่ชื่อว่า First Blood

ภาพยนตร์ชุดแรมโบ้ สร้างมาแล้วทั้งหมด 4 ภาค ตามลำดับดังนี้ 

* แรมโบ้ นักรบเดนตาย ฉายใน พ.ศ. 2525
* แรมโบ้ นักรบเดนตาย 2 ฉายในปี พ.ศ. 2528
* แรมโบ้ 3 ฉายใน พ.ศ. 2531
* แรมโบ้ 4 นักรบพันธุ์เดือด ฉายใน พ.ศ. 2551
* แรมโบ้ 5 นักรบคนสุดท้าย​ ฉายใน พ.ศ. 2562

โดยภาพยนตร์ชุดแรมโบ้ จะเป็นเรื่องราวของ จอห์น แรมโบ้ อดีตทหารผ่านศึกเวียดนาม ผู้ซึ่งมีความสามารถในการเอาตัวรอด ใช้อาวุธ หรือสู้แบบมือเปล่าได้อย่างดีเยี่ยม

ที่มาของแรมโบ้
--------------

จากบทประพันธ์ของเดวิด มอร์แรล **จอห์น เจมส์ แรมโบ้** (John James Rambo) หรือ จอห์น เจ. แรมโบ้ เกิดเมื่อวันที่ 6 กรกฎาคม พ.ศ. 2490 ที่เมืองโบวี รัฐแอริโซนา ประเทศสหรัฐอเมริกา เป็นชาวอเมริกันชนเผ่านาวาโฮ โดยพ่อและแม่ของเขามีเชื้อสายเยอรมัน แรมโบ้จบการศึกษาจากโรงเรียนมัธยมแรจน์ฟอร์ด (Rangeford High School) ในปี พ.ศ. 2508 และเขาก็ได้สังกัดอยู่ในกองทัพบกของสหรัฐอเมริกาเมื่ออายุ 18 ปี ในวันที่ 2 มกราคม พ.ศ. 2509 เขาได้ออกศึกในสงครามเวียดนามในเดือนกันยายน ปีพ.ศ. 2509 และกลับมาที่กองทัพอีกครั้งในปี พ.ศ. 2510 และถูกฝึกอยู่ในกองรบพิเศษ (Special Forces) ที่รัฐนอร์ท แคโรไรนา ถึงปี พ.ศ. 2512 แล้วกลับไปรบที่สงครามเวียดนามอีกครั้ง ในเดือนพฤศจิกายน ปีพ.ศ. 2514 ต่อมาเขาถูกจับโดยกองทัพของเวียดนามเหนือ ใกล้กับชายแดนของจีน-เวียดนาม และถูกกักตัวไว้ในค่ายของเชลยสงคราม ที่ที่เขาและทหารเชลยคนอื่นๆ ถูกทรมานซ้ำแล้วซ้ำเล่า แรมโบ้สามารถหนีออกจากที่กักขังได้ในเดือนพฤษภาคม พ.ศ. 2515

แรมโบ้ได้รับเกียรติยศต่างๆ และได้ออกจากกองทัพเมื่อวันที่ 17 กันยายน พ.ศ. 2517

คำโปรยของแรมโบ้แต่ละภาค
-----------------------

### First Blood แรมโบ้ นักรบเดนตาย

"STALLONE.
"This time he's fighting for his life."

"สตอลโลน ครั้งนี้เขาต่อสู้เพื่อชีวิตของเขาเอง"

### Rambo : First Blood Part II แรมโบ้ นักรบเดนตาย 2

"They sent him on a mission and set him up to fail. But they made one mistake.
"They forgot they were dealing with Rambo."

"พวกนั้นส่งเขาไปทำภารกิจและต้องการให้เขาทำปฏิบัติการล้มเหลว แต่พวกนั้นทำความผิดพลาดไปข้อหนึ่ง พวกนั้นลืมไปว่ากำลังต่อกรอยู่กับแรมโบ้"

### Rambo III แรมโบ้ 3

"The first was for himself. The second was for his country.
"This time it's for his friend."

"ครั้งแรกเพื่อตัวเขาเอง ครั้งที่สองเพื่อประเทศของเขา ครั้งนี้สำหรับเพื่อนของเขา"

### Rambo แรมโบ้ 4 นักรบพันธุ์เดือด

"Live for nothing or die for something."
"อยู่อย่างว่างเปล่า หรือตายเพื่อบางสิ่ง"

### Rambo Last Blood แรมโบ้ 5 นักรบคนสุดท้าย

"Everyone has more fight in them."
ไทย: ภารกิจสุดท้ายของนักรบเดนตาย

สมุดภาพ
-------

* First BloodFirst Blood
* Rambo first blood part IIRambo first blood part II
* Rambo IIIRambo III
* RamboRambo

อ้างอิง
-------

1. ↑  "Rambo: Last Blood". *Lionsgate*. Lionsgate Publicity. March 19, 2019.
ภาพปกนิตยสาร NWP ฉบับที่ 12 ผลงานของชาวไทย ปรีชา อิศราภิวัฒน์ (8e88 graphic)
**นิวเว็บพิก** (NewWebPick) หรือ **NWP** เป็น นิตยสารออนไลน์ (E-Magazine) ด้านออกแบบและกราฟิก ราย 2 เดือน ที่มียอดดาวน์โหลดต่อเล่มมากเป็นอันต้นๆของโลก คือเฉลี่ยอยู่ที่ 3 ล้านดาวน์โหลดต่อฉบับ[] ลักษณะเด่นของ Newwebpick ก็คือการออกแบบ E-Magazine ให้มีลักษณะเหมือนหนังสือหรือนิตยสารจริงๆที่เปิดและพลิกไปมาได้บนหน้าจอคอมพิวเตอร์ โดยใช้หลักการอินเตอร์แอคทีฟของโปรแกรม Flash มาใช้งานเป็นรูปเป็นร่างเป็นเจ้าแรกๆของโลก 

**Newwebpick** เกิดขึ้นครั้งแรกจากการทำเว็บไซต์คอมมูนิตี้ด้านออกแบบ-กราฟิก ภาษาอังกฤษและภาษาจีน ในปี 2003 โดย David Zheng ชาวเมือง เซี่ยงไฮ้ ประเทศจีน และต่อมาในช่วงกลางปี 2004 ได้พัฒนารูปแบบทำ E-Magazine ออกมาให้กลุ่มคนทำงานด้านออกแบบ-กราฟิกทั่วโลก ได้ดาวน์โหลดกันเป็นครั้งแรก จากผลตอบรับมากมายจึงส่งผลให้การทำ E-Magazine กลายเป็นธุรกิจที่เลี้ยงตัวเองได้จากเงินสนับสนุนจากนักออกแบบทั่วโลก ซึ่งปัจจุบันอัตราค่าสนับสนุนอยู่ที่ **3.99 USD.** ต่อปี (ราวๆ 140 บาท)โดยผู้สนับสนุนจะได้ดาวน์โหลดนิตยสารในแบบ Full version ส่วนบุคคลทั่วไปที่ไม่ได้เสียเงินสนับสนุนก็สามารถจะดาวน์โหลดได้ฟรีเช่นกันแต่จะเป็น Lite version ซึ่งจำนวนหน้าและเนื้อหาจะตัดทอนลงบางส่วน

**Newwebpick** จะมีเนื้อหาเกี่ยวกับข่าวสารแวดวงกราฟิกทั่วโลก บทสัมภาษณ์และ Review ผลงานของนักออกแบบที่กำลังมาแรงในขณะนั้นๆ ซึ่งทาง Newwebpick มักจะสนับสนุนงานของชาวเอเชียเป็นพิเศษ นักออกแบบและกราฟิกดีไซเนอร์ระดับนานาชาติและระดับโลก ที่เคยมีผลงานเผยแพร่ในนิตยสารฉบับนี้ เช่น Tokidoki (อิตาลี), Phunk Studio (สิงคโปร์), Yugo Nagamura (ญี่ปุ่น), Jon Burgerman (อังกฤษ), Jeremyville (ออสเตรเลีย)

สื่อที่เกี่ยวกับเรื่องแบบนี้ก็ตามออกมา อย่าง Computer Arts (www.computerarts.com) หรือ 'Juxtapoz' (www.juxtapoz.com) ประกอบกับมีการเกิดของ อีแมก (e-Magazine) ขึ้นมา ถ้าเอาตั้งแต่ยุคแรกๆ ก็มีอย่าง This is a Magazine (www.thisisamagazine.com) หลังๆ ก็มีที่น่าสนใจอย่าง New Web Pick (www.newwebpick.com) ที่มีคนเข้าไปดาวน์โหลด 3,000,000 คนจาก 150 ประเทศ "*'*ณัฐวัจน์ สุจริต บรรณาธิการ นิตยสาร YOUAREHERE

ผลงานนักออกแบบไทยที่เคยได้ลงใน NWP E-Magazine
---------------------------------------------

* ปรีชา อิศราภิวัฒน์ และ 8e88 Graphic (ฉบับที่ 1 และ 12)
* เฉลิมพล หาญจักรขาม (ฉบับที่ 12)
* อุดม เรืองพิสิทธิ์พร (ฉบับที่ 12)

แหล่งข้อมูลอื่น
---------------

* เว็บไซต์ Newwebpick.com เก็บถาวร 2007-10-23 ที่ เวย์แบ็กแมชชีน
* บทสัมภาษณ์กล่าวถึงยอดดาวน์โหลดของนิตยสาร Newwebpick: เมื่ออนาคตไล่ล่าศิลปะ เก็บถาวร 2007-05-14 ที่ เวย์แบ็กแมชชีน
**บริษัท ผลิตภัณฑ์กระดาษไทย จำกัด** (Thai Paper CO. Ltd.) คือบริษัทเอกชน ดำเนินธุรกิจในการผลิตและจัดจำหน่ายกระดาษพิมพ์เขียนสำหรับการใช้งานหลากหลายประเภท ภายใต้ยี่ห้อ เอสซีจี เปเปอร์ ซึ่งเป็นบริษัทในเครือธุรกิจเอสซีจี โดยการสื่อสารภายในกลุ่มบริษัท ใช้อักษรย่อแทนชื่อหน่วยงานว่า "ทีพีซี"

ที่ตั้ง
-------

สำนักงานใหญ่อาคาร 4 เลขที่ 1 ถนนปูนซีเมนต์ไทย บางซื่อ กรุงเทพมหานคร 10800
โรงงานกม. 84 เลขที่ 19 หมู่ 19 ถ.แสงชูโต ต.ท่าผา อ.บ้านโป่ง จ.ราชบุรี 70110

ประวัติ
-------

ผังองค์กรของผลิตภัณฑ์กระดาษไทย
บจก.ผลิตภัณฑ์กระดาษไทย ก่อตั้งเมื่อวันที่ 22 มิถุนายน พ.ศ. 2526 ด้วยทุนจดทะเบียน 1,200 ล้านบาท โดยก่อตั้งโรงงานในเขตพื้นที่กลุ่มโรงงานบ้านโป่ง ซึ่งมีโรงงานผลิตกระดาษคราฟท์ และโรงงานผลิตเยื่อกระดาษอยู่ก่อนแล้ว 

ปัจจุบัน บจก.ผลิตภัณฑ์กระดาษไทย มีเครื่องผลิตกระดาษทั้งสิ้น 5 เครื่อง นอกจากนี้ยังมีเครื่องผลิตกระดาษอีก 7 เครื่องที่เป็นของ บจก.กระดาษสหไทย แต่ขายสินค้าในนามของ บจก.ผลิตภัณฑ์กระดาษไทยเช่นเดียวกัน

เดิมทีสินค้าที่ บจก.ผลิตภัณฑ์กระดาษไทย ผลิตโดยมากจะส่งขายให้กับผู้แปรรูปกระดาษรายย่อย หรือโรงพิมพ์ต่างๆ ในลักษณะของม้วนกระดาษสำหรับป้อนเข้าสู่เครื่องตัด หรือกระดาษแผ่นใหญ่เพื่อใช้ป้อนเข้าเครื่องตัดขนาดเล็ก และเครื่องพิมพ์ชนิดต่างๆ

ในช่วงประมาณปี พ.ศ. 2549-ปัจจุบัน มีการผลิตสินค้าเพื่อขายถึงผู้ใช้โดยตรงเพิ่มเข้ามา โดยเฉพาะกระดาษถ่ายเอกสารขนาด เอ4 ซึ่งมีตลาดทั้งภายในประเทศ และต่างประเทศ

แหล่งข้อมูลอื่น
---------------

* เว็บทางการ บจก.ผลิตภัณฑ์กระดาษไทย
**ณัฐชา บุญไชยอินสวัสดิ์** (เดิมชื่อ ณัฐชา บุญมี ชื่อเล่น กาย) เป็นนักการเมืองชาวไทย อดีตรองโฆษกพรรคอนาคตใหม่ ปัจจุบันเป็นรองเลขาธิการพรรคก้าวไกล สมาชิกสภาผู้แทนราษฎรกรุงเทพมหานคร สังกัดพรรคก้าวไกล และอดีตประธานคณะกรรมาธิการการพัฒนาการเมือง การสื่อสารมวลชนและการมีส่วนร่วมของประชาชน สภาผู้แทนราษฎร

ประวัติ
-------

ณัฐชา บุญไชยอินสวัสดิ์ เกิดเมื่อวันที่ 11 เมษายน พ.ศ. 2533 ที่อำเภอขนอม จังหวัดนครศรีธรรมราช เป็นบุตรของสุรชัย บุญมี และ กัลยา ไชยสุโข จบการศึกษาระดับมัธยมศึกษาที่โรงเรียนทวีธาภิเศก จบการศึกษาระดับประกาศนียบัตรวิชาชีพ (ช่างไฟฟ้ากำลัง) วิทยาลัยเทคโนโลยีสยาม และประกาศนียบัตรวิชาชีพชั้นสูง (เครื่องไฟฟ้า) วิทยาลัยเทคโนโลยีสยาม

การทำงาน
--------

ภายหลังที่ณัฐชาได้ตัดสินใจหยุดเรียนระดับการศึกษาประกาศนียบัตรวิชาชีพจากสถาบันเทคโนโลยีสยาม เขาได้มาทำงานกับบริษัทรับเหมาก่อสร้าง ไทย-เซมคอน ในช่วงปี พ.ศ. 2554 และได้เป็นผู้ก่อตั้งพร้อมดำรงตำแหน่งประธาน บริษัท ซีม ดีเวลลอปเมนท์ (ประเทศไทย)

### การเมือง

ต่อมาณัฐชาได้สมัครเป็นสมาชิกพรรคอนาคตใหม่ โดยลงสมัคร ส.ส. ในเขตบางขุนเทียน และสามารถเอาชนะสากล ม่วงศิริ ด้วยคะแนน 38,340 ต่อ 23,425 คะแนน เมื่อพรรคอนาคตใหม่ถูกยุบ เขาได้ย้ายมาสังกัดพรรคก้าวไกล 

ณัฐชามีผลงานในการเปิดโปงการใช้ยุทธการทางข้อมูลข่าวสาร (Information Operation) หรือเรียกย่อๆ ว่า ไอโอ ของรัฐบาล เขาได้อภิปรายไว้ว่า ปฏิบัติการสร้างความเกลียดชังแผ่กิ่งก้านไปอย่างน่ากลัว มีทีมฝ่ายขาว ประชาสัมพันธ์ในแง่ดีของกองทัพ ส่วนฝ่ายดำ ใช้เพื่อโจมตี และใส่ข้อกล่าวหาไม่จงรักภักดี เน้นโจมตีฝ่ายตรงข้าม ซึ่งคือประชาชนและพรรคการเมืองฝ่ายตรงข้าม มีกลไกการสั่งการผ่าน 2 แอปพลิเคชั่น ใช้ twitter broadcast และ free messenger ซึ่งทำงานคล้ายแอพลิเคชัน Line แต่มีความเข้มข้นมากกว่า โดยมีกำหนดเป้าหมายชัดเจนว่าจะต้องมีบัญชี 54,800 บัญชีไอโอ

และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ลงสมัครในเขตเดิม เขาได้รับเลือกตั้งเป็นสมัยที่สอง โดยชนะสากลได้อีกครั้ง และมีคะแนนเลือกตั้งคิดเป็น 51.18% ของผู้ออกเสียงทั้งหมดในเขตดังกล่าว นับเป็นสัดส่วนที่สูงที่สุดในกรุงเทพมหานคร

#### สมาชิกสภาผู้แทนราษฎร

ณัฐชาได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคอนาคตใหม่ → พรรคก้าวไกล
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคก้าวไกล

อ้างอิง
-------

1. ↑  "เปิดทรัพย์สิน 8 ส.ส.ก้าวไกล "พิจารณ์" รวยสุด 261 ล้าน ที่ดิน-รถหรูเพียบ". *springnews*. 2023-07-17.
2. ↑  "ช่อ" ไปไหน? ทำไม "อนาคตใหม่" ถึงตั้ง "รองโฆษกฯ" เพิ่ม
3. 1 2  นายณัฐชา  บุญไชยอินสวัสดิ์
4. ↑  'กาย-ณัฐชา' เส้นทางที่ไม่มีใบเบิกทาง "ตระกูลการเมือง-บารมี-อิทธิพล"
5. ↑  "ปิยบุตร" ลุย "บางขุนเทียน" ชู "ณัฐชา" ผู้สมัครสส. อนาคตใหม่
6. ↑  ส.ส.กทม.สูญพันธุ์ ประชาธิปัตย์เละ "มาร์ค" ออก (คลิป)
7. ↑  ""ณัฐชา" ก้าวไกล เปิดหน้ากากไอโอภาค 2 ผุดฝ่ายขาว-ฝ่ายดำ 54,800 บัญชี". *prachachat.net*. 2021-02-19.

แหล่งข้อมูลอื่น
---------------

* ณัฐชา บุญไชยอินสวัสดิ์ ที่เฟซบุ๊ก
* ช่อง กาย ณัฐชา ที่ ยูทูบ
**ชางผิงจวิน (Lord Changping)** (จีน: 昌平君; เสียชีวิต 223 ปีก่อนคริสตกาล) เป็นแม่ทัพ และ ขุนนางของ รัฐฉิน ในช่วงยุครณรัฐแต่ภายหลังได้แยกตัวออกจากรัฐฉิน และเสียชีวิตในฐานะอ๋องพระองค์สุดท้ายของรัฐฉู่ (ช่วง 224–223 ปีก่อนคริสตกาล) เป็นอันสิ้นสุดสงครามในช่วงยุครณรัฐของจีนโบราณ

ประวัติ
-------

ประวัติและการกระทำของชางผิงจวินส่วนใหญ่ถูกบันทึกไว้ในบันทึกประวัติศาสตร์อันยิ่งใหญ่ (*史記 ฉื่อจี้)* ในส่วนพงศาวดารของจิ๋นซีฮ่องเต้

ในช่วง 238 ปีก่อนคริสตกาล ในรัฐฉิน ได้มีขันทีปลอมนามว่าเล่า ไอ่ (嫪毐) ได้มาสนิทสนมกับจ้าวจี (赵姬) หรือพระพันปีจ้าว พระนางทรงเป็นพระมเหสีของพระเจ้าจฺวังเซียงแห่งฉิน และพระราชมารดาของฉินอ๋องเจิ้ง (จิ๋นซีฮ่องเต้) โดยอัครมหาเสนาบดีลฺหวี่ ปู้เหวย์ (呂不韋) เป็นผู้เปิดช่องให้เล่า ไอ่ถวายตัวรับใช้พระนางจ้าวจี เหตุการณ์นี้ได้นำไปสู่ความพยายามต่อต้านอำนาจของฉินอ๋องเจิ้ง ซึ่งเมื่อฉินอ๋องเจิ้งได้รู้เหตุดังกล่าว จึงได้ออกคำสั่งให้ชางผิงจวินและชางเหวินจวินนำกองกำลังทหารเข้าปราบปรามเล่า ไอ่และบรรดาสมัครพรรคพวก มีการต่อสู้กันที่เมืองเสียนหยาง เมืองหลวงของรัฐฉิน และมีการสังหารกบฎกว่า 100 คน ส่วนเล่า ไอ่แม้จะสามารถหนีจากการต่อสู้นี้ได้ แต่สุดท้ายเขาก็ถูกจับกุมและประหารชีวิตในที่สุด ชางผิงจวินได้รับการปูนบำเหน็จจากการปราบปรามกบฏครั้งนี้

ในช่วง 226 ปีก่อนคริสตกาล ชางผิงจวินย้ายไปอยู่ที่เมือง Ying (เมืองหลวงของ รัฐฉู่)

ในช่วง 224 ปีก่อนคริสตกาล ฉินอ๋องเจิ้งได้ออกคำสั่งให้แม่ทัพหวัง เจี่ยนนำกองกำลังทหารไปบุกโจมตีเพื่อพิชิตรัฐฉู่ จนกระทั่งสามารถจับกุมตัวอ๋องแห่งรัฐฉู่ ณ ขณะนั้นได้สำเร็จ อย่างไรก็ตาม แม่ทัพเซี่ยงเหยี่ยนแห่งรัฐฉู่ได้ช่วยยกฐานะให้ชางผิงจวินกลายเป็นอ๋องคนใหม่แห่งรัฐฉู่ เพื่อทำการต่อต้านรัฐฉินต่อไป

ในช่วง 223 ปี ก่อนคริสตกาล แม่ทัพหวัง เจี่ยนและแม่ทัพเหมิง อู่ได้ยกทัพจู่โจมรัฐฉู่ ชางผิงจวินและแม่ทัพเซี่ยงเหยี่ยนสิ้นชีวิตในการศึกครั้งนี้

อ้างอิง
-------

1. Records of the Grand Historian, Vol. 6: Annals of Qin Shi Huang. [1]
2. **^** Annals of Qin Shi Huang, the 9th year of Qin Shi Huang. 王知之，令相國昌平君、昌文君發卒攻毐。戰咸陽，斬首數百，皆拜爵，及宦者皆在戰中，亦拜爵一級。
3. **^** Annals of Qin Shi Huang, the 21st year of Qin Shi Huang. 昌平君徙於郢。
4. **^** Annals of Qin Shi Huang, the 23–24th year of Qin Shi Huang. 荊將項燕立昌平君為荊王，反秦於淮南。二十四年，王翦、蒙武攻荊，破荊軍，昌平君死，項燕遂自殺。
5. **^** Records of the Grand Historian, Vol. 40: House of Chu
6. **^** Li Kaiyuan (李開元). "How could the second prime minister of Qin Shi Huang have been the last king of Chu?". *Tianshui*. Archived from the original on 2009-09-26.
7. **^** Li Kaiyuan (李開元). "Who was the prime minister who helped Qin Shi Huang unify the world under heavens?". *LiKaiYuanBK*. Archived from the original on 2014-07-14.
***เอกซ์แอนด์วาย*** (อังกฤษ: *X&Y*) เป็นผลงานสตูดิโออัลบั้มชุดที่ 3 ของวงอัลเทอร์เนทีฟร็อกอังกฤษ โคลด์เพลย์ ออกวางขายเมื่อวันที่ 6 มิถุนายน ค.ศ. 2005 ในสหราชอาณาจักรกับสังกัดพาร์โลโฟน อัลบั้มได้รับอิทธิพลจากดนตรีอีเลกโทรนิก และโปรดิวซ์โดยวงและโปรดิวเซอร์ชาวอังกฤษ แดนตัน ซัปเปิล เดิมทีจะให้เคน เนลสันโปรดิวซ์เพลงมากกว่านี้ในอัลบั้ม แต่อย่างไรก็ตามเพลงโดยมากเขียนระหว่างงานแสดงของพวกเขาแต่ก็ถูกทิ้งไปเพราะยังไม่เป็นที่น่าพอใจ อัลบั้มนี้ใช้เวลาการทำ 8 เดือน เป็นเวอร์ชันที่ 3 ของการทำอัลบั้มนี้ ปกอัลบั้มเป็นรูปกล่องสี ๆ จัดวางเรียงกัน ที่สื่อความหมายถึงรหัสโบดอต

อัลบั้มนี้ถือว่าเป็นอัลบั้มประสบความสำเร็จของวงอีกอัลบั้มหนึ่ง ขึ้นอันดับ 1 ในหลายประเทศทั่วโลก รวมถึงในสหราชอาณาจักรและสหรัฐอเมริกา ซึ่งในสหรัฐอเมริกาถือว่าเป็นอัลบั้มอันดับ 1 อัลบั้มแรก โดยอัลบั้มมียอดขายมากกว่า 10 ล้านชุด ถือเป็นอัลบั้มที่ขายดีที่สุดในปี 2005 ทั่วโลก เสียงวิจารณ์กับอัลบั้ม *เอกซ์แอนด์วาย* โดยมากเป็นทางบวก แต่คำวิจารณ์ต่ออัลบั้มนี้รู้สึกว่ายังไม่ได้มาตรฐานเทียบเท่ากับผลงานก่อนหน้านี้อย่าง *A Rush of Blood to the Head* (2002) อัลบั้มนี้มีซิงเกิลอย่าง "Speed of Sound", "Fix You", "Talk", "The Hardest Part", "What If", และ "White Shadows"

อ้างอิง
-------

1. ↑  Petridis, Alexis (2005-05-27). "Coldplay, X and Y". *The Guardian*. สืบค้นเมื่อ 2008-09-18.
2. ↑  Montgomery, James (2005-05-26). "Coldplay's Third Album Is Actually Their Fifth ... At Least". MTV. สืบค้นเมื่อ 2008-09-16.
**แกงกุรุหม่า** หรือ **แกงมัสล่า** (ฮินดี: क़ोरमा; อูรดู: قورمہ; เบงกอล: কোরমা) เป็นอาหารที่มีต้นกำเนิดในอนุทวีปอินเดีย ประกอบด้วยเนื้อหรือผักที่ตุ๋นด้วยนมเปรี้ยว (dahi) น้ำ และเครื่องเทศเพื่อผลิตซอสข้นหรือเกรวี

ชาวไทยมุสลิมนิยมปรุงแกงชนิดนี้ในวันสำคัญทางศาสนา แกงกุรุหม่ากับเนื้อสัตว์ต่าง ๆ เช่น ไก่ แพะ นิยมนำมาหุงรวมกับข้าวเป็นข้าวหมกแบบต่าง ๆ บางครั้งใส่เส้นกวยจั๊บลงไปปรุงกับกุรุหม่าแทนข้าวก็มี

ศัพทมูลวิทยา
------------

ชื่อในภาษาอังกฤษเป็นรูปแผลงเป็นอังกฤษจากศัพท์ภาษาฮินดี-อูรดูว่า *qormā* (क़ोरमा, قورمہ) หมายถึง "การตุ๋น" ซึ่งสื่อถึงวิธีการทำอาหารชนิดนี้

ประวัติ
-------

แกงกุรุหม่าไก่แบบปากีสถาน
อาหารชนิดนี้ในอินเดียสามารถย้อนไปได้ถึงราวพุทธศตวรรษที่ 21 ซึ่งเป็นช่วงที่พวกมุฆัลรุกรายเข้าสู่ปากีสถาน อินเดียเหนือและบังกลาเทศ โดยดั้งเดิม กุรหม่าเป็นอาหารที่ปรุงโดยนำเนื้อสัตว์และผักไปเคี่ยวในน้ำ เติมโยเกิร์ตหรือครีม รายละเอียดของวิธีการทำกุรหม่ามีหลากหลาย

รสชาติของกุรหม่าขึ้นกับส่วนผสมของเครื่องเทศ รวมทั้งผักชีและยี่หร่า ใส่โยเกิร์ตที่เป็นเคิร์ดที่อุณหภูมิห้อง ผสมให้เข้ากับส่วนผสมอื่น แบบดั้งเดิมจะใส่หม้อเคี่ยวบนเตาถ่านด้วยไฟอ่อนๆ เพื่อให้ระอุโดยทั่วถึงกัน ใส่เนื้อสัตว์ได้หลายชนิด เช่น แกะ ไก่ เนื้อวัว หรือใส่ทั้งเนื้อสัตว์และผัก เช่นผักโขม และหัวผักกาด คำว่าซาฮี (หมายถึงของหลวง) ใช้เรียกกุรหม่าที่มีความพิเศษกว่าที่รับประทานในอาหารประจำวัน

ความหลากหลาย
------------

### กุรหม่าในสหราชอาณาจักร

กุรหม่าเป็นแกงข้น ใส่ครีม น้ำแกงข้นแบบน้ำเกรวี่ รสเผ็ดปานกลาง นิยมใส่เมล็ดพืชเช่น อัลมอนด์ เม็ดมะม่วงหิมพานต์ และมะพร้าว

### นวราตัน กุรหม่า

เป็นกุรหม่ามังสวิรัติ ใส่ผักและปานีร์ซึ่งเป็นเนยแบบอินเดียชนิดหนึ่ง หรือใส่เมล็ดพืชหรือใส่ทั้งสองอย่าง นวราตันหมายถึงอัญมณีเก้าชนิด ซึ่งสื่อถึงการใส่ผักที่หลากหลาย

การเตรียม
---------

เนื้อสัตว์และผักจะถูกปรุงก่อนด้วยด้วยความร้อนสูงแล้วจึงลดไฟลง เคี่ยวเป็นเวลานาน เติมน้ำลงไปน้อย ไก่หรือสัตว์ปีกชนิดอื่นจะนำไปคลุกกับส่วนผสมของเครื่องเทศ ให้ความร้อนโดยใช้น้ำมันพืชหรือฆี ให้ความร้อนสูงพอที่จะสุกทั่ว ลดไฟลง เติมโยเกิร์ตหรือครีม ถ้าใช้เนื้อแกะ ช่วงที่ใช้ความร้อนสูงต้องนานพอที่จะให้เนื้อแกะเป็นสีน้ำตาล

กุรหม่าสามารถปรุงได้ด้วยเทคนิคบาการ์ โดยนำเครื่องเทศไปผสมกับฆีที่ร้อน แล้วจึงใส่ซุปที่ได้จากการเคี่ยว ปิดฝาครอบลงไปบนกระทะ โดยยอมให้ไอน้ำออกได้ ปล่อยให้ผสมเข้ากันดี

เครื่องปรุงของกุรหม่ามีความแตกต่างกันได้บ้าง พริกและขิงเป็นที่นิยมใช้แต่วิธีการเตรียมต่างกันออกไป นิยมใส่ใบเบย์และมะพร้าวแห้งลงไป การใส่มะพร้าวแห้งเป็นเอกลักษณ์ของอินเดียใต้ กุรหม่าปีเลา เป็นข้าวที่หุงผสมกับแกงเนื้อที่เคี่ยวแล้ว

อ้างอิง
-------

1. ↑  Anand, Anjum (October 30, 2007). "My Chicken Korma". *The Times Online*. คลังข้อมูลเก่าเก็บจากแหล่งเดิมเมื่อ July 27, 2008.
2. 1 2  Singh, D. *Indian Cookery*, Penguin, 1970, pp. 24–25
3. ↑  "Definition of Korma". *Merriam-Webster* (ภาษาอังกฤษ). 2022. Hindi & Urdu qormā, of Turkic origin; akin to Turkish kavurma fried meat, from kavur- to fry, roast
4. ↑  Perry, C. "Korma, Kavurma, Ghormeh: A family, or not so much?" in Hosking (ed.) *Food and Language: Proceedings of the Oxford Symposium on Food and Cooking 2009*, p. 254
5. ↑  "korma", Merriam-Webster, accessed 30-01-18
6. ↑  "Navratan Korma - Nine-gem Curry". about.com. สืบค้นเมื่อ 2010-06-18.

แหล่งข้อมูลอื่น
---------------

* 
* นิยามแบบพจนานุกรมของ *korma* ที่วิกิพจนานุกรม

* อาหารมุสลิม. กทม. แสงแดด.2550. หน้า 13
**เสรีรัฐออเรนจ์** (ดัตช์: *Oranje Vrijstaat*; อาฟรีกานส์: *Oranje-Vrystaat*) เป็นสาธารณรัฐบูร์ที่เป็นอิสระภายใต้การปกครองของอังกฤษในแอฟริกาตอนใต้ในช่วงครึ่งหลังของคริสต์ศตวรรษที่ 19 ซึ่งสิ้นสุดลงหลังจากพ่ายแพ้และยอมจำนนต่อจักรวรรดิอังกฤษเมื่อสิ้นสุดสงครามบูร์ครั้งที่สองในปี 1902 เป็นรัฐทางประวัติศาสตร์ของจังหวัดฟรีสเตทในปัจจุบัน

อาณาเขตที่ทอดยาวระหว่างแม่น้ำออเรนจ์และวาลถูกกำหนดโดยสหราชอาณาจักรบริเตนใหญ่และไอร์แลนด์ในปี 1848 เมื่อภูมิภาคนี้ได้รับการประกาศให้เป็นอธิปไตยโดยมีชาวอังกฤษอาศัยอยู่ในบลูมฟอนเทน

สาธารณรัฐวูร์เทรคเกอร์แห่งนาตาเลียก่อตั้งขึ้นในปี 1837 บริหารพื้นที่ทางตอนเหนือซึ่งมีเมืองหลวงอยู่ที่วินเบิร์ก พื้นที่ทางตอนเหนือนี้ต่อมาได้รวมตัวกับสาธารณรัฐพอตเชฟสตรูม ซึ่งในที่สุดก็กลายเป็นส่วนหนึ่งของสาธารณรัฐเซาท์แอฟริกัน

หลังจากการมอบอำนาจอธิปไตยแก่สาธารณรัฐเซาท์แอฟริกัน อังกฤษพยายามละทิ้งความรับผิดชอบในการป้องกันและบริหารจัดการในดินแดนลุ่มแม่น้ำออเรนจ์และวาล ในขณะที่ชาวยุโรปในท้องถิ่นต้องการให้อังกฤษอยู่ต่อไป สิ่งนี้ทำให้อังกฤษยอมรับเอกราชของดินแดนนี้และได้รับเอกราชอย่างเป็นทางการในฐานะเสรีรัฐออเรนจ์เมื่อวันที่ 23 กุมภาพันธ์ 1854 ด้วยการลงนามในอนุสัญญาแม่น้ำออเรนจ์

เสรีรัฐออเรนจ์ถูกผนวกเข้ากับอาณานิคมแม่น้ำออเรนจ์ในปี 1900 และยุติความเป็นสาธารณรัฐอิสระเมื่อวันที่ 31 พฤษภาคม 1902 ด้วยการลงนามในสนธิสัญญาเฟเรนนิงิงเมื่อสิ้นสุดสงครามบูร์ครั้งที่สอง หลังจากช่วงการปกครองโดยตรงของอังกฤษ ก็ได้บรรลุการปกครองตนเองในปี 1907 และเข้าร่วมสหภาพแอฟริกาใต้ในปี 1910 ในฐานะจังหวัดเสรีรัฐออเรนจ์ พร้อมด้วยจังหวัดเคป นาตาล และทรานส์วาล ในปี 1961 สหภาพแอฟริกาใต้กลายเป็นสาธารณรัฐแอฟริกาใต้

ชื่อของสาธารณรัฐส่วนหนึ่งมาจากแม่น้ำออเรนจ์ ซึ่งได้รับการตั้งชื่อโดยนักสำรวจชาวดัตช์ โรเบิร์ต จาค็อบ กอร์ดอน เพื่อเป็นเกียรติแก่ตระกูลผู้ปกครองชาวดัตช์ ซึ่งก็คือราชวงศ์ออเรนจ์ ซึ่งชื่อนั้นได้ต้นกำเนิดมาจากราชรัฐออเรนจ์ในเบอร์กันดีของฝรั่งเศส ภาษาราชการในเสรีรัฐออเรนจ์คือภาษาดัตช์

หมายเหตุ
--------

1. ↑  เสียงอ่านภาษาดัตช์: [oːˈrɑɲə ˈvrɛistaːt]
2. ↑  af

อ้างอิง
-------

1. 1 2  *Sketch of the Orange Free State of South Africa*. Bloemfontein: Orange Free State. Commission at the International Exhibition, Philadelphia, 1876. 1876. p. 10. เก็บจากแหล่งเดิมเมื่อ 29 May 2016.
2. 1 2  "Free State". *Encyclopædia Britannica*. 6 November 2009. เก็บจากแหล่งเดิมเมื่อ 14 March 2017.
3. ↑  "Introduction to the Orange River basin". Department of Water and Sanitation, South Africa. เก็บจากแหล่งเดิมเมื่อ 14 March 2017. สืบค้นเมื่อ 13 March 2017.
**โรงพยาบาลสูติกรรมและสตรี ปโรปการ** (อังกฤษ: Paropakar Maternity and Women's Hospital) หรือรู้จักในชื่อ **ประสูติคฤหะ** (เนปาล: प्रसूति गृह; Prasuti Griha) เป็นโรงพยาบาลสูติกรรมแห่งแรกของประเทศเนปาล ตั้งอยู่ในกาฐมาณฑุ สถาปนาขึ้นในปี 1959 และมีขนาด 415 เตียง มีรายงานจำนวนสตรีที่มาคลอดบุตรที่โรงพยาบาลนี้อยู่ที่ 15,000 คนต่อปี โรงพยาบาลมีขนาด 415 เตียง จำนวนนี้ 336 เป็นแผนผู้ป่วยใน; 241 เตียงเป็นของแผนกสูติศาสตร์, 61 เตียงสำหรับแผนกนรีเวชวิทยา และ 34 เตียงของเวชศาสตร์ทารกแรกเกิด และ 79 เตียงเป็นเตียงส่วนกลาง

โรงพยาบาลนี้เริ่มต้นโดยองค์การนอกรัฐ *ปโรปการสันสถาน* (Paropakar Sansthan) ซึ่งริเริ่มโดยทยา วีระ สิงห์ กันสการ โดยเปิดขึ้นในพื้นที่ของพระราชวังหลวงจารพุรชะ และได้มงกุฏราชกุมารมเหนทระ เป็นผู้ตั้งชื่อให้ว่า โรงพยาบาลสูติกรรมปโรปการ ศรีปัญจอินทรราชยลักษมี (Paropakar Shree Panch Indra Rajya Lakshmi Maternity Hospital) เพื่อระลึกถึงอินทรราชยลักษมี เทวี ศาห์ คู่ครองของมงกุฏราชกุมาร ซึ่งเสียชีวิตจากการตั้งครรภ์

โรงพยาบาลมีเจ้าหน้าที่ให้บริการประกอบด้วยแพทย์ 50 คน, พยาบาล 170 คน, เจ้าหน้าที่สนับสนุนการแพทย์ 40 คน และเจ้าหน้าที่ฝ่ายบริหารและอื่น ๆ รวมอีก 360 คน นอกจากนี้โรงพยาบาลยังมีพื้นที่จัดสรรสำหรับเป็นที่อยู่อาศัยของบุคลากร และมีหอพักสำหรับแพทย์และแพทย์ใช้ทุน โรงพยาบาลมีให้บริการในแผนกต่าง ๆ ได้แก่ สูติศาสตร์-นรีเวชวิทยา, เวชศาสตร์ทารกแรกเกิด, รังสีวิทยา และ พยาธิวิทยา

โรงพยาบาลนี้ยังเป็นสถานที่เกิดของบุคคลที่มีชื่อเสียง รวมถึงยิกเม เขสาร์ นังเญล วังชุก กษัตริย์แห่งภูฏาน รวมถึงเป็นที่คลอดบุตรทั้งสองของเจ้าหญิงศรุติแห่งเนปาล

อ้างอิง
-------

1. 1 2 3  "Prasuti Griha- Nepali Times." Accessed June 21, 2020. .
2. ↑  "परोपकार प्रसूती तथा स्त्रीरोग अस्पताल." Accessed June 21, 2020.  เก็บถาวร 2022-01-29 ที่ เวย์แบ็กแมชชีน.
3. ↑  "I Was Born in Nepal » Nepa Headlines." Accessed June 21, 2020. .
**วัดทุ่งหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอเวียงสระ จังหวัดสุราษฎร์ธานี
วัดทุ่งหลวง เดิมชื่อ **วัดโคกกรวด** ตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อ พ.ศ. 2471 เดิมเป็นวัดร้าง จนเมื่อหลวงพ่อเปี่ยม อินทสุวณฺโณ ท่านเป็นนคนพื้นเพเดิมบ้านโคกกรวด เข้ามาบูรณะและเปลี่ยนชื่อเป็น "วัดทุ่งหลวง" หลวงพ่อเปี่ยมได้พัฒนาวัดจนมีความเจริญรุ่งเรือง

หลวงพ่อเปี่ยมเป็นพระที่มีวัตรปฏิบัติงดงาม มีความเชี่ยวชาญวิชาโหราศาสตร์ ไสยศาสตร์ ท่านสำเร็จวิชากำบังกายและย่อระยะทาง ชาวบ้านที่เคารพนับถือและนิยมวิชาไสยศาสตร์ วัตถุมงคลของหลวงพ่อเปี่ยม มีเพียงผ้ายันต์ทีท่านแจกให้ลูกศิษย์ลูกหาที่ใกล้ชิดจริง ๆ เพียงไม่กี่ผืนเท่านั้น ส่วนเหรียญรูปเหมือน รูปหล่อต่าง ๆ ทางวัดและคณะลูกศิษย์ได้ร่วมกันจัดสร้างหลังจากที่หลวงพ่อท่านได้มรณภาพไปแล้ว โดยในช่วงวันที่ 1 เมษายน ของทุกปี จะมีประเพณีสรงน้ำรูปหล่อหลวงพ่อเปี่ยม โดยจะจัดงานด้วยกันทั้งหมด 9 วัน 9 คืน มีมหรสพ การแสดงต่าง ๆ

อ้างอิง
-------

1. ↑  "วัดทุ่งหลวง". สำนักงานพระพุทธศาสนาแห่งชาติ.
2. ↑  "หลวงพ่อเปี่ยม วัดทุ่งหลวง". กองการท่องเที่ยวและกีฬา องค์การบริหารส่วนจังหวัดสุราษฎร์ธานี.
3. ↑  "เหรียญหลวงพ่อเปี่ยมรุ่น 1 ศรัทธาคุ้มครองแคล้วคลาด". ไทยรัฐ.
**นายธเนศ เครือรัตน์** สมาชิกสภาผู้แทนราษฎรจังหวัดศรีสะเกษ เขต1 สังกัดพรรคเพื่อไทย และประธานคณะกรรมาธิการการท่องเที่ยว สภาผู้แทนราษฎรไทย ชุดที่ 24 ปัจจุบันเป็นประธานสโมสรฟุตบอลศรีสะเกษ

ประวัติ
-------

ธเนศ เครือรัตน์ เกิดเมื่อวันที่ 4 พฤศจิกายน พ.ศ. 2507 เป็นบุตรของนายไพโรจน์ เครือรัตน์ อดีตรัฐมนตรีช่วยว่าการกระทรวงศึกษาธิการ (ครม.48) สำเร็จการศึกษาระดับปริญญาโท สาขา Communication Arts จากมหาวิทยาลัยฟลอริดา ประเทศสหรัฐอเมริกา

การทำงาน
--------

ธเนศ เครือรัตน์ ประกอบอาชีพธุรกิจสถานบริการน้ำมันเชื้อเพลิงในจังหวัดศรีสะเกษ เคยทำงานการเมืองท้องถิ่น โดยได้รับเลือกตั้งเป็นสมาชิกสภาองค์การบริหารส่วนจังหวัดศรีสะเกษ (เขตอำเภอเมืองศรีสะเกษ) เป็นรองนายกองค์การบริหารส่วนจังหวัดศรีสะเกษ ต่อมาได้เข้าสู่งานการเมืองระดับชาติโดยเข้ามารับหน้าที่ประจำสำนักนายกรัฐมนตรี จากนั้นได้ลงสู่สนามเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคไทยรักไทย ในการเลือกตั้งซ่อมแทน นายบุญชง วีสมหมาย เมื่อปี พ.ศ. 2546 โดยสามารถเอาชนะ นายมานะ มหาสุวีระชัย อดีต ส.ส. จากพรรคประชาธิปัตย์ได้ ต่อมาได้รับเลือกตั้งอีกสมัยในสังกัดพรรคพลังประชาชน

ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 1 (อำเภอเมืองศรีสะเกษ และอำเภอวังหิน) สังกัดพรรคเพื่อไทย และได้รับแต่งตั้งเป็นประธานคณะกรรมาธิการการท่องเที่ยว สภาผู้แทนราษฎร 
ในการเลือกตั้ง พ.ศ. 2562 ลงสมัครรับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 1 แต่ไม่ได้รับการเลือกตั้ง โดยแพ้ให้กับ สิริพงศ์ อังคสกุลเกียรติ สังกัดพรรคภูมิใจไทย 
ในการเลือกตั้ง พ.ศ. 2566 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 1 สังกัดพรรคเพื่อไทยอีกครั้ง ชนะสิริพงศ์ที่ครองพื้นที่จากสมัยที่แล้วได้

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  นักการเมืองถิ่นจังหวัดศรีสะเกษ
2. ↑  "ศรีสะเกษ ระส่ำ!เมืองไทยประกันชีวิต ถอนตัวจากสปอนเซอร์หลัก". คลังข้อมูลเก่าเก็บจากแหล่งเดิมเมื่อ 2021-09-02. สืบค้นเมื่อ 2021-09-02.
3. ↑  คำสั่งสำนักนายกรัฐมนตรี ที่ 129/2540 เรื่อง แต่งตั้งข้าราชการการเมือง (จำนวน 6 ราย)
4. ↑  "สนามเลือกตั้งศรีสะเกษเดือด"บรรหาร"เปิดศึกชิงเก้าอี้ ทรท". คลังข้อมูลเก่าเก็บจากแหล่งเดิมเมื่อ 2012-11-13. สืบค้นเมื่อ 2012-02-07.
5. ↑  ""เพื่อไทย" ศรีสะเกษคึก แห่สมัครรับเลือกตั้ง ส.ส.ครบทุกเขต มั่นใจครองเก้าอี้ ส.ส.ทั้ง 8 เขต". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-02-07.
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2012-11-19 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๒, ๒ ธันวาคม ๒๕๕๔
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2009-01-17 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
**วัดมโนรม** (ลาว: ວັດມະໂນຣົມ) เป็นวัดในหลวงพระบาง ประเทศลาว ประวัติการสร้างไม่แน่จัด บ้างว่าสร้างเมื่อ พ.ศ. 1905 หรือ พ.ศ. 1908 โดยพระเจ้าสามแสนไท บ้างว่าสร้างในสมัยพระยาหล้าแสนไทไตรภูวนาถ ราว พ.ศ. 2035

วัดประดิษฐานพระพุทธรูปองค์สำคัญ ในพงศาวดารกล่าวว่าสร้างขึ้นในสมัยพระเจ้าสามแสนไท เป็นช่วงที่อาณาจักรล้านช้างมีความสัมพันธ์กับอาณาจักรสุโขทัย อาณาจักรน่านและอาณาจักรล้านนาพอสมควร ลักษณะทางศิลปกรรมพระพุทธรูปในศิลปะล้านช้างช่วงต้นที่มีความใกล้ชิดกับศิลปะสุโขทัยอย่างมาก เช่น มีพระพักตร์รูปไข่ พระเกศาขมวดใหญ่ มีพระรัศมีเป็นเปลวไฟ พระเนตรเหลือบต่ำ พระอังสาใหญ่ ชายสังฆาฏิเป็นเส้นเล็กยาวลงมาจรดพระนาภี ต่อมาในพระเจ้ามหินทรเทพนิภาธร (พ.ศ. 2415–2431) เกิดสงครามสู้รบกับชาวฮ่อ ทำให้พระพุทธรูปองค์นี้ถูกทำลายจน พระกรหักทั้ง 2 ข้าง ปัจจุบันได้รับการปฏิสังขรณ์ขึ้นใหม่ เป็นพระพุทธรูปสำริด สูงประมาณ 6 เมตร 

อาคารเสนาสนะภายในวัด ได้แก่ สิมหลังปัจจุบันสร้างขึ้นเมื่อ พ.ศ. 2515 และพระธาตุเป็นเจดีย์ทรงระฆังสี่เหลี่ยม สร้างขึ้นในราวพุทธศตวรรษที่ 24–25

อ้างอิง
-------

1. ↑  "พระพุทธรูปที่วัดมโนรม". ฐานข้อมูลศิลปกรรมในเอเซียตะวันออกเฉียงใต้. คลังข้อมูลเก่าเก็บจากแหล่งเดิมเมื่อ 2021-08-28. สืบค้นเมื่อ 2021-08-28.
2. ↑  "วัดมโนรม". ฐานข้อมูลศิลปกรรมเอเซียอาคเนย์ คณะโบราณคดี มหาวิทยาลัยศิลปากร.

วิกิมีเดียคอมมอนส์มีสื่อที่เกี่ยวข้องกับ **วัดมโนรม**
**วัดสุวรรณคีลี** (ลาว: ວັດສຸວັນນະຄີລີ) เป็นวัดในหลวงพระบาง แขวงหลวงพระบาง ประเทศลาว

วัดสุวรรณคีลี เดิมชื่อ **วัดคีลี** สร้างโดยชาวไทพวนจากเมืองเชียงขวาง เมื่อ พ.ศ. 2316 สร้างเพื่ออุทิศให้แก่ทหารพวนที่มาช่วยรบกับกองทัพพม่า วัดตั้งอยู่บนเนินที่ตั้งหอเจ้าฟ้าดอกไส้เดื่อ ต่อมาภายหลังเติมชื่อวัดเป็น "วัดสุวรรณคีลี" มีความหมายว่า ภูเขาทอง

อาคารเสนาสนะในวัด ได้แก่ สิมแบบเชียงชวาง มีหลังคาที่เรียกว่า "เทิบซ้อน" คือ หลังคาซ้อนชั้นด้วยการทำหลังคาลาดชั้นหนึ่งก่อนและมีหลังคาขนาดเล็กซ้อนตรงกลางบนหลังคาอีกชั้น โดยไม่มีการลดมุขของชั้นด้านหน้าเหมือนสิมแบบอื่น ๆ หลังคาสิมประดับด้วย สัตตะบูริพัน (ช่อฟ้า) กลางสันหลังคา อีกทั้งหลังคาไม่อ่อนโค้งเท่าหลังคาสิมหลวงพระบาง หน้าบันที่มีกรอบอ่อนโค้งและยาวลงมาเกือบจรดพื้น ลวดลายหน้าบันตกแต่งด้วยลายพันธุ์พฤกษา กรอบหน้าบันประดับด้วยลวดลายใบไม้ คันทวยรูปหูช้างสามเหลี่ยม ผังของสิมมีห้องต่อเพิ่ม เรียกว่า ห้องลอย ซึ่งประดิษฐานพระองค์หลวง หรือพระประธาน และมีแผงไม้ประดับลายทองรูปอดีตพระพุทธเจ้า แขวนติดไว้กับโครงหลังคาของสิม วัดยังมีหอกลองและมีพิพิธภัณฑ์

อ้างอิง
-------

1. ↑  "วัดคีลีหรือวัดสุวรรณคีลี". ฐานข้อมูลศิลปกรรมในเอเชียอาคเนย์. คลังข้อมูลเก่าเก็บจากแหล่งเดิมเมื่อ 2021-09-10. สืบค้นเมื่อ 2021-09-10.
2. ↑  "สิมวัดคีลี". ศิลปกรรมในเอเชียตะวันออกเฉียงใต้. คลังข้อมูลเก่าเก็บจากแหล่งเดิมเมื่อ 2021-09-10. สืบค้นเมื่อ 2021-09-10.
3. ↑  พรรณธิพา สุวรรณี. "สิมพื้นแบบบ้านภาคอีสานในเขตเมืองอุบลราชธานี" (PDF). สำนักหอสมุดกลาง.

วิกิมีเดียคอมมอนส์มีสื่อที่เกี่ยวข้องกับ **วัดสุวรรณคีลี**
**วัดหอเซียงวรวิหาร** หรือ **วัดหอเสี่ยง** (ลาว: ວັດຫົວຊຽງວໍຣະວິຫານ *วัดหัวเซียงวอระวิหาน*) เป็นวัดตั้งอยู่บนถนนเจ้าฟ้างุ้ม ในหลวงพระบาง ประเทศลาว ติดกับวัดพระมหาธาตุ

วัดหอเซียงวรวิหารสร้างขึ้นในสมัยสมเด็จพระไชยเชษฐาธิราช เป็นสถานที่พระองค์ทรงตั้งพระราชพิธีหอเสี่ยงทายหาสถานที่สร้างวัดพระมหาธาตุวัดพระมหาธาตุ เมื่อ พ.ศ. 2091 จึงเป็นที่มาของชื่อวัด ต่อมาแสนมื้อซ้าพร้อมมารดาและบุตร ธิดาได้สร้างสิมขึ้นเมื่อ พ.ศ. 2248

แต่เดิมสิมถูกพายุพัดทำลายเมื่อ พ.ศ. 2443 สิมในปัจจุบัน มีลักษณะเป็นสิมขนาดเล็ก ศิลปะหลวงพระบาง มีมุขด้านหน้า หน้าบันมีการประดับกระจก และทำเป็นรูปเทวดาแกะสลัก ป้านลมมีการประดับช่อฟ้า ใบระกา และหางหงส์ เป็นสิมที่ได้รับอิทธิพลศิลปะรัตนโกสินทร์ กลางหลังคามีการประดับช่อฟ้า (สัตตะบูริพัน) มีการต่อระเบียงด้านข้างเมื่อ พ.ศ. 2495 สิมมีภาพจิตรกรรมซึ่งวาดภายหลัง นอกจากนั้นยังมีอูบมุง มี 2 หลัง มีรูปแบบเป็นอาคารก่ออิฐถือปูนทรงสี่เหลี่ยมผืนผ้า หลังคาทรงจั่ว มีทางเข้าทางเดียว

อ้างอิง
-------

1. ↑  "วัดหอเสี่ยง (เซียงวรวิหาร)".
2. ↑  "วัดหอเสี่ยง". ฐานข้อมูลศิลปกรรมเอเซียอาคเนย์ คณะโบราณคดี มหาวิทยาลัยศิลปากร. คลังข้อมูลเก่าเก็บจากแหล่งเดิมเมื่อ 2021-08-28. สืบค้นเมื่อ 2021-08-28.

วิกิมีเดียคอมมอนส์มีสื่อที่เกี่ยวข้องกับ **วัดหอเซียงวรวิหาร**
ฤษีวิศวามิตร กับพระราม พระลักษมณ์
**ฤษีวิศวามิตร** ชื่อ "วิศวามิตร" (อังกฤษ: Viswamitra) เป็นอาจารย์สำนักวิศวามิตรท่านแรก มีความเชี่ยวชาญในวิชาธนู ฤษีวิศวามิตรเป็นกษัตริย์แห่งกันยากุพชะ ในตำนานบางแห่ง ว่าเป็นโอรสของพระนางคาธิ พระราชาแห่งกันยากุพชะได้บำเพ็ญตบะจนถึงได้เป็นฤษีขั้นสูง และเป็นที่ปรึกษาของพระราม วิศวามิตรพรหมฤษีมีอำนาจมาก ประสพความสำเร็จพร้อมทั้งมีธนูและลูกศรชนิดพิเศษ ได้ก่อตั้งสำนักการศึกษาขึ้น ชื่อว่าสำนักวิศวามิตร มีอาจารย์วิศวามิตรสืบต่อมามากมายหลายท่าน ซึ่งมีชื่อเสียง ในฐานะที่เป็นสำนักศึกษาของพระพุทธเจ้าในวัยเยาว์ พระวสิษฐฤษี(บางแห่งว่า วสิษฐมุนี)รับรองว่า ฤษีวิศวามิตรมีพลังจิตและเป็นฤษีขั้นสูง

ฤษีวิษวามิตร ในอีกตำนานหนึ่ง ว่า ก่อนการบำเพ็ญตบะในสมัยหนึ่งนั้น ได้มีบุตรตรีชื่อ ศกุนตลา ที่เกิดกับนางอัปสรที่มารบกวนการบำเพ็ญ

สำนักวิศวามิตรสมัยต้นพุทธศตวรรษ
-------------------------------

สำนักวิศวามิตร เป็นชื่อสำนักศึกษาแห่งกษัตริย์ มีชื่อเสียงเช่นเดียวกันกับ สำนักตักกศิลา เป็นสำนักเก่าแก่ และเป็นสถานที่ศึกษาแห่งกษัตริย์ในสกุลศากยวงศ์ และสกุลโกลิยวงศ์ ตลอดถึงแม้กษัตริย์แห่งเมือง ไพศาลี ปาวา หรือกุสินารา หากไม่ศึกษาในสำนักตักกศิลาแล้ว ก็มักจะศึกษาไปจากสำนักวิศวามิตรนี้ สำนักวิศวามิตรมีที่ตั้งอยู่ ณ บริเวณ ต้นลำน้ำโรหิณี บริเวณตอนใต้เทือกเขาหิมาลัย เป็นที่ไกลออกไปกว่าสำนักตักกศิลา

คำว่า "สำนักวิศวามิตร" แปลว่า "สำนักแห่งความเป็นมิตรกับคนทั่วไป" อาจารย์แห่งสำนักในสมัยแรกๆ ส่วนใหญ่เป็นผู้ชำนาญทางวิชาฤษี พร้อมด้วยวิชาธนู อาจารย์วิศวามิตร แห่งสำนักวิศวามิตรทุกคน เป็นบุรุษที่มีใจดำรงมั่นต่อการอบรมศีลธรรม และศิลปวิทยา สำนักวิศวามิตรเป็นสถานที่อบรมสั่งสอนเจ้าชายสิทธัตถะในสมัยเยาว์วัย อาจารย์วิศวามิตรที่มีชื่อเสียง เป็นบุตรในสกุลลิจฉวีกษัตริย์แห่งกรุงไพศาลี ท่านมีพี่ชาย 2 คน มีน้องหญิง 1 คน และมีคนดูแลสำนักที่มีชื่อเสียง ชื่อสังกิจจ์ซึ่งเป็นคนดูแลเรื่องอาหารและความเป็นอยู่แก่นักศึกษาที่มาเล่าเรียนในสำนัก

คำสอนพิเศษสำนักวิศวามิตร
------------------------

1. จะต้องรู้จักอดทน ทำเป็นไม่รู้เท่าทัน ทำเป็นไม่เห็นไม่ได้ยินกิริยาอาการ หรือถ้อยคำล่วงเกินของผู้อื่น
2. แม้จะมีความรู้ความสามารถสักเพียงไร ก็ไม่พึงตั้งอยู่ในความประมาท จงคิดให้ดีก่อนทำก่อนพูดอะไรที่เกี่ยวข้องกับคนอื่น
3. ถ้าเห็นอะไรเกินความสามารถ ให้หาทางสอบถามหาความแก้ไขจากอาจารย์

* อาวุธพิเศษ ใช้ประกอบคำสอนข้อที่ 2 ได่แก่ เกราะ ธนู และลูกธนู

อ้างอิง
-------

1. ↑  "วิศวามิตร". *Google Arts & Culture*.
2. ↑  เชิงผาหิมพานต์ หน้า 81-82
3. 1 2  สุชีพ ปุญญานุภาพ หนังสือศาสนาและวัฒนธรรม เรื่อง เชิงผาหิมพานต์
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2012-07-12. สืบค้นเมื่อ 2013-03-12.
5. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2013-01-26. สืบค้นเมื่อ 2013-03-12.
6. ↑  ISBN 9743154434
7. ↑  เชิงผาหิมพานต์ หน้า 31-32
นาวาโท นายแพทย์ **พรเทพ ม้ามณี** หรือ **หมอโต้ง** เป็นแพทย์ผู้เชี่ยวชาญสาขาศัลยศาสตร์ออร์โทพีดิกส์, ด้านเวชศาสตร์การกีฬา เฉพาะทางด้านการผ่าตัดส่องกล้องข้อไหล่และเข่า โรงพยาบาลกรุงเทพ และสภากรรมการสมาคมกีฬาฟุตบอลแห่งประเทศไทย ในพระบรมราชูปถัมภ์

ประวัติ
-------

นายแพทย์พรเทพ ม้ามณีเป็นผู้มีผลงานด้านการกีฬาที่ได้รับการกล่าวถึงหลายเคส อาทิ ทำหน้าที่ตรวจร่างกายร็อบบี ฟาวเลอร์ เมื่อครั้งที่เข้ามาเป็นสมาชิกใหม่ของสโมสรฟุตบอลเอสซีจี เมืองทอง ยูไนเต็ด ซึ่งนายแพทย์พรเทพเป็นแพทย์ประจำสโมสรดังกล่าว

เป็นผู้ดูอาการพนิดา คำศรี ซึ่งเป็นนักยกน้ำหนักทีมชาติไทยชุดโอลิมปิกฤดูร้อน 2012

รวมถึงให้การรักษากวิน ธรรมสัจจานันท์ ซึ่งเป็นผู้รักษาประตูทีมชาติ โดยได้ให้กวินทำกายภาพบำบัด ผลปรากฏว่าฟื้นตัวได้เร็วมาก ซึ่งแพทย์ผู้ดูแลดาบิด บียา ที่เป็นเพื่อนสมัยเรียนของนายแพทย์พรเทพ ได้ขอเทปการรักษาเพื่อนำไปเป็นแนวทางในการรักษาให้แก่นักกีฬาในสังกัดในเวลาต่อมา

ในเดือนกรกฎาคม 2556 เอรียา จุฑานุกาล ซึ่งเป็นนักกีฬากอล์ฟ เกิดอาการบาดเจ็บเอ็นฉีกขาดบริเวณหัวไหล่ นายแพทย์พรเทพได้ร่วมกับทีมแพทย์ทำการผ่าตัดทางกล้องเย็บเอ็นที่ฉีกขาดยึดเข้ากับข้อกระดูก

นายแพทย์พรเทพได้ทำการผ่าตัดกระดูกงอกที่ข้อเท้า และตรวจอาการบาดเจ็บกล้ามเนื้อต้นขาด้านหลังให้กับ ชนาธิป สรงกระสินธ์

นายแพทย์พรเทพ ยังเป็นแพทย์ผู้ทำการผ่าตัดข้อเท้า ให้กับสารัช อยู่เย็น ที่ได้รับบาดเจ็บข้อเท้าขวาหักจากเกมไทยลีกที่ เมืองทอง พบ สุโขทัย เอฟซี เมื่อเดือนกุมภาพันธ์ พ.ศ. 2560

รวมถึงยังเป็นแพทย์ผู้รักษาอาการบาดเจ็บของธนบูรณ์ เกษารัตน์ที่ได้รับบาดเจ็บที่หัวเข่า และยังมีบุคคลที่มีชื่อเสียงอีกมากมายเข้ามาตรวจรักษากับนายแพทย์พรเทพ อาทิเช่น สุฐิตา ปัญญายงค์ เจตริน วรรธนะสิน ณวัฒน์ กุลรัตนรักษ์ ดัสกร ทองเหลา ฐิติพันธ์ พ่วงจันทร์

นอกจากนี้เป็นแพทย์ผู้ทำการผ่าตัดเอ็นเข่าข้างซ้าย ให้กับทรัพย์สิรี แต้รัตนชัย นักแบดมินตันคู่ผสมมือ 1 ของโลกในปัจจุบัน เมื่อช่วงเดือนตุลาคม พ.ศ. 2560

อ้างอิง
-------

1. ↑  แพทย์แจง 'ฟาวเลอร์' ฟิตเปรี๊ยะ พร้อมร่วมทัพกิเลน
2. ↑  "ฟ้า"โล่งพัก 3 เดือนไม่ต้องผ่าตัด : ข่าวสดออนไลน์
3. ↑  "น้องแต้ว" อ้อนผบ.ทบ. ขอเป็นทหาร - เดลินิวส์
4. ↑  หนังสือพิมพ์บ้านเมือง » รพ.กรุงเทพใช้เทคโนโลยีรักษา’กวิน’[*ลิงก์เสีย*]
5. ↑  "กวินฟื้นตัวเร็วเกินคาดแพทย์ยัน 6 ด.หายสนิท : INN News". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-09-15.
6. ↑  แพทย์สเปนตะลึงกวินฟื้นตัวเร็วกว่าบีย่า
7. ↑  น้องเมพัก 4 ด.หายรอเล่นคิวสคูลเข้าร่วมแอลพีจีเอสิ้นปี
8. ↑  "เอรียา"ผ่าไหล่พัก 4 เดือน-ลั่นหายทันควอลิฟายด์ปลายปีนี้ : มติชนออนไลน์
9. ↑  "ชนาธิป"ผ่าตัดไร้ปัญหาหมอแนะพักฟื้น 2 เดือน
10. ↑  "ชนาธิป" รุดเข้าพบ "หมอโต้ง" เช็กอาการบาดเจ็บละเอียดยิบหลังพ้นกักตัว
11. ↑  แพทย์ประจำทีมชี้อาการเจ็บ"สารัช"ฟื้นตัวเร็วเกินคาด
12. ↑  ชมจังหวะถูกปะทะหนัก 'ธนบูรณ์' เอ็นเข่าขาดปิดเทอมยาว
13. ↑  ขอกำลังใจ "ธนบูรณ์"ส่อพักยาว 7–8 เดือน
14. ↑  แพทย์ยันฐิติพันธ์ปิดเทอมยาวพัก 6 ด.ชวดอช.เกมส์
15. ↑
16. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2021-12-21. สืบค้นเมื่อ 2021-12-21.
17. ↑

แหล่งข้อมูลอื่น
---------------

* ทุกกีฬาและการออกกำลังกายมีความ ‘เสี่ยง’ มาพร้อมรับมือไปกับ ‘หมอโต้ง’ พรเทพ ม้ามณี แพทย์คู่ใจนักกีฬาทีมชาติไทยแห่ง BASEM